Държавен вестник, бр. 15, 2025 г., стр. 15

БРОЙ  15	
Д Ъ Р Ж А В Е Н  В Е С Т Н И К 	
СТР.  15   
– подробна професионална биографична 
справка; 
– копие от дипломa за завършено висше 
образование, заверено от кандидата с думи­
те „Вярно с оригинала“ и дата, и подпис на 
лицето;
– документи, удостоверяващи, че канди­
датът отговаря на изискванията за стаж съг­
ласно чл. 34в, ал. 2 от Закона за специалните 
разузнавателни средства;
– декларация, че лицето не е осъждано 
за умишлено престъпление от общ харак­
тер – приложение № 2 към решението;
– медицинско свидетелство, че лицето не 
страда от психическо заболяване, удостоверено 
от психодиспансер.
3. Предложенията и документите по т. 2 
се публикуват на сайта на комисията на ин­
тернет страницата на Народното събрание не 
по-късно от 7 дни преди изслушването при 
спазване изискванията за защита на личните 
данни и Закона за защита на класифицираната 
информация.
4. Юридически лица с нестопанска цел, 
регистрирани за осъществяване на общест­
венополезна дейност, и професионални ор­
ганизации не по-късно от три дни преди 
изслушването може да представят на коми­
сията становища за кандидата, включващи 
и въпроси, които да му бъдат поставени. 
Средствата за масово осведомяване могат да 
изпращат в комисията въпроси към кандидата, 
които да му бъдат поставени. Становищата и 
въпросите се представят на адрес: гр. София, 
пл. „Княз Александър I“ № 1, Комисия за кон­
трол над службите за сигурност, прилагането 
и използването на специални разузнавателни 
средства и достъпа до данните по Закона за 
електронните съобщения, или по електронен 
път на електронна поща: 51_kks@parliament.bg. 
Анонимни становища и сигнали не се раз­
глеждат. 
5. Въпросите се съобщават на кандидатите 
в писмен вид не по-късно от 24 часа преди 
началото на изслушването.
6. Становищата се публикуват на интернет 
страницата на Народното събрание в срок 
до три дни от получаването им при спазване 
изискванията за защита на личните данни.
7. Комисията може да изисква допълни­
телна информация както от кандидата, така 
и от съответния компетентен орган.
II. Проверка за допустимост на кандидатите
1. Комисията на заседание проверява дали 
са представени всички необходими документи 
по раздел I, т. 2 и дали предложените кандидати 
отговарят на изискванията за гражданство, 
дееспособност и стаж по Закона за специал­
ните разузнавателни средства. Решението за 
допуснатите кандидати се публикува в срок 
до един работен ден на сайта на комисията 
на интернет страницата на Народното събра­
ние при спазване изискванията на Закона за 
защита на личните данни.
2. Когато комисията установи, че канди­
датът не отговаря на изискванията по т. 1, 
уведомява вносителя на предложението. Нови 
предложения могат да се правят в 7-дневен 
срок от уведомлението. 
3. В 3-дневен срок от публикуване на реше­
нието на комисията за допуснатите кандидати 
всеки кандидат лично предава на служителя 
по сигурността на информацията в отдел 
„Сигурност на информацията“ на Народното 
събрание:
3.1. заверено копие от валидно разрешение 
за достъп до класифицирана информация с 
ниво „Строго секретно“, или 
3.2. документи за проучване за надеждност 
съгласно чл. 148, ал. 1 от Правилника за 
прилагане на Закона за защита на класифи­
цираната информация (ЗЗКИ):
– писмено съгласие на кандидата за про­
веждане на проучване по чл. 43, ал. 2 от 
ЗЗКИ – приложение № 3 или 4 към решението;
– декларация по чл. 74, ал. 2, т. 1 от Да­
нъчно-осигурителния процесуален кодекс или 
съгласие на данъчния субект пред съответ­
ния данъчен орган – приложение № 5 към 
решението;
– съгласие във връзка с чл. 62, ал. 9 от За­
кона за кредитните институции – приложение 
№ 6 към решението;
– собственоръчно попълнен въпросник за 
ниво за достъп до класифицирана информа­
ция „Строго секретно“ – приложение № 7 
към решението;
– снимка 4х3,5 см – 1 брой.
4. На кандидатите за членове, включително 
председател и заместник-председател, на На­
ционалното бюро за контрол на специалните 
разузнавателни средства, които нямат валид­
но разрешение за достъп до класифицирана 
информация с ниво „Строго секретно“, се 
извършва проучване за надеждност. Доку­
ментите по раздел II, т. 3.2 на кандидатите 
се изпращат на Държавна агенция „Нацио­
нална сигурност“, която извършва специално 
проучване по смисъла на Закона за защита 
на класифицираната информация в едноме­
сечен срок.
5. Кандидатите за членове, включително 
председател и заместник-председател, на На­
ционалното бюро за контрол на специалните 
разузнавателни средства, на които е отказано 
издаване на разрешение за достъп до класи­
фицирана информация от съответното ниво, 
се публикуват в еднодневен срок от постъп­
ването на резултатите от проучването им на 
сайта на комисията на интернет страницата 
на Народното събрание.
III. Изслушване на допуснатите кандидати 
за членове, включително председател и за­
местник-председател, на Националното бюро 
за контрол на специалните разузнавателни 
средства
1. Комисията с решение изготвя списък на 
кандидатите за членове, включително председа­
тел и заместник-председател на Националното